Diari Oficial de la Generalitat Valenciana


Sumari del DOGV 3146, del 19-12-1997 (1997/12174)

Informació pública del Programa per al Desenvolupament d'Actuació Integrada, formulat per l'Agrupació d'Interés Urbanístic del Polígon Industrial Cerámicas y Fritas de Nules.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3146

Data del DOGV
:   19-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12811


Organisme emissor
:   Agrupació d'Interés Urbanístic del Polígon Industrial Ceramicas y Fritas de Nules

Tipus de document
:   Anunci

Informació pública del Programa per al Desenvolupament d'Actuació Integrada, formulat per l'Agrupació d'Interés Urbanístic del Polígon Industrial Cerámicas y Fritas de Nules. [97/X12392]
  
L'Agrupació d'Interés Urbanístic del Polígon Industrial Cerámicas y Fritas de Nules ha formulat un Programa per al desenvolupament de l'Actuació Integrada del Polígon Industrial Cerámicas y Fritas de Nules, que inclou un projecte d'urbanització i reparcel·lació, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.c), en relació amb l'article 46.3, ambdós de la Llei esmentada, s'escau sotmetre el Programa esmentat, amb tota la documentació annexa, a informació pública pel termini de 20 dies hàbils a partir de l'endemà de publicació d'aquest anunci en el Diari Oficial de la Generalitat Valenciana.
  
Es fa constar que, durant el termini esmentat, les persones interessades en aquest procediment podran formular qualsevol al·legació que al seu dret convinga, així com altres alternatives tècniques de programa i, si convé, proposicions juridicoeconòmiques, tot això en els termes i condicions de l'esmentada Llei 6/1994. A l'efecte, qualsevol persona interessada podrà consultar l'expedient dipositat a la Notaria del Sr. Fernando Márquez Lerga, de Nules, carrer de Santa Teresa núm. 3.
  
Igualment, es fa constar que qualsevol persona podrà comparèixer en aquella Notaria per a obtenir còpia de l'acta de protocolització del projecte i documents que s'acompanyen o sol·licitar que se li exhibesca aquesta.
  
La documentació esmentada, així com l'expedient administratiu, podran ser consultats a l'Ajuntament de Nules els dies hàbils al servei d'atenció al públic; aquesta documentació es troba presentada sota els números d'entrada 4.388 i 4.929 al Registre General de l'ajuntament esmentat, i es podran presentar davant l'Ajuntament de Nules, per a la seua incorporació a les actuacions, tant al·legacions com alternatives tècniques que vulguen competir amb l'exposada al públic, així com proposicions juridicoeconòmiques per a executar qualssevol de les alternatives.
  
De conformitat amb l'article 48, en relació amb el 46 de la Llei esmentada, hom posa en coneixement de les persones interessades que el termini de cinc dies hàbils per a presentar proposicions juridicoeconòmiques comença el següent dia hàbil a la finalització del termini de vint dies anteriorment esmentat. Durant aquest termini podran formular-se les referides proposicions, a l'Ajuntament de Nules.
  
Finalitzat aquest segon termini, el dia següent hàbil- excepte si és dissabte, i en aquest cas serà el dia hàbil immediatament posterior- tindrà lloc l'acte d'obertura de pliques a l'Ajuntament de Nules. Durant els deu dies següents a l'obertura de les pliques podran ser objecte de consulta i al·legacions totes les actuacions de l'expedient.
  
Nules, 1 de desembre de 1997.- El president: Evaristo Muñoz Martí.
  
Agrupació d'Interés Urbanístic La Mar.